Kazimir Siewierinowicz Malewicz (ros. "Казимир Северинович Малевич"; rodz. 23 lutego 1879 we Kyjowie, um. 15 maja 1935 we Lyningradzie) – ruski malyrz a znowca sztuki. Rodźōł sie we Kyjowie, jego fater Siewieryn bōł Polokym a robiōł we fabrice cukru. Kazimir bōł piyrszy ze sztyrnostu rodzyństwa. Jego familijo czansto sie przekludzała, za bajtla miyszkoł na roztōmajtych ukrajińskich dziedzinach ze piyknym landszaftym, kery mioł ajnflus na jigo ôbrozy. Sztudjyrowoł rysōnki we Kyjowie we rokach 1895-1896. Uod 1896 pōmiyszkowoł we Kursku, kaj chajtnōn siee we 1899. We rokach 1905-1910 sztudjyrowoł sztrajchowaniy u Iwana Rerberga we Moskwie. We tym czasie przekludźōł sie do Moskwy a chajtnōn drugi roz. Ôd 1910 malowoł ze moskewskōm awangardōm, ntp. ze skupinami "Bubnowyj Walet", "Gołubaja rosa", "Oslinnyj chwost". Za piyrwa przi ajnflusie Paula Cézannea, ruskich postimpresjōnistōw, fowismu, ekspresjōnismu a kubismu. We 1915 we Pietrogrodzie zaczōn suprematysm, nojbarzij radykalno forma abstrakcjōnismu. Uznowoł prosto lynijo a kwadrat za symbole wygranyj czowieka nade chaosym, a skirz tego to uōnych poużywoł na ôbrozach. Po oktobrowyj rewolucyji rzōńdźōł Państwowym Insztytutym Artystyczny Kultury we Pietrogrodzie. Niyskorzi miyszkoł we Warszawie a Berlinie. Tedy ôpublikowoł traktat "Bezprzedmiotowy świat", skirz czego stoł sie autoritetym ojropejskij awangardy. Niyskorzi rozwijoł suprematism a szukoł zastosowanio swoij teoryje we urbanistyce. Przi krańcu żywobycio skōńczōł ze absztrakcjōnismym a wrōćōł do sztrajchowanio pejzażōw, ôbrozōw ze figurami. We podzim 1930 haresztowało go NKWD za bycie miymieckym szpiegym. Umrzōł 15 moja 1935 we Lyningradzie. Malyrz mioł srogi ajnflus na kōnstruktywistów a polsko awangarda. Do jego nojbarzij znōmych ôbrozōw wrachowuje sie "Czorny kwadrat na biołym tle", pokozany piyrw roz we 1915 roku we Pietrogradzie. Ajnfal na tyn ôbroz powstoł we 1913, wczas roboty przi scynografiji do ôpery. "Shishanov V.A."Vitebsk museum of the modern art history of creation and collection. 1918-1941. - Minsk: Medisont, 2007. - 144 p."" Biografijo po rusku DA Collection